Nőijóga Anyukákra hangolva -fokuszban a gátizom és a hasizom erősítése
Nőijóga Anyukákra hangolvaHortobágyi Andi2019-02-28T12:12:09+00:00
Heti nőijóga órák az anyukák igényeihez igazodva .
Testünk minden mozgásos tevékenységének és testtartásunknak a központja a Core izomcsoport, vagyis a hasüreget körül ölelő izmaink (hasizmok, gátizom, hátizmok, rekeszizom). Ennek a térnek a megismerése, az itt lévő izmok tudatos használata hozzásegít minket, hogy egyensúlyba hozzuk testünket. Core izmaink egyfajta belső erőként stabilizálnak, tartanak minket. Szülést követően különösen fontos ezeknek az izmoknak a visszaerősítése, hiszen a várandóság, a szülés nagyfokú igénybevételnek tette ki ezeket a területeket. Az anyukák többsége panaszkodik rendszeres hátfájásra, a gáti terület gyengeségére, erőtlen hasizmokra. A rendszeres gyakorlással ezek megszüntethetőek.
Gondoltad volna, hogy gátunk ereje, stabilitás egész testünkre hatást gyakorol? Tudtad, hogy légzésünk nagyban befolyásolja ezeknek az izmoknak a megfelelő működését? Hogy hasizmaink szinten minden hétköznapi mozgásunkban részt vesznek, egész nap tartanak, stabilizálnak?
Testünk működésének megismerése egy csodálatos belső utazás. A női gyakorlásban egyébként is fókuszban lévő medencei teret járjuk be ezeken ez órákon, hogy újabb összefüggéseket tapasztalhassunk meg és tovább erősödjünk.
1 órás gyakorlás, ahova érkezhetsz babával vagy baba nélkül. Szeretnénk segíteni a babákkal érkező anyukákat, hogy minél inkább tudjanak önmagukra figyelni, így az órán egy babavigyázó is részt vesz, aki igyekszik lekötni a már kúszó-mászó babák figyelmét.
Sok gátizom tudatosító, erősítő gyakorlás
biztonságos hasizom erősítő gyakorlás
Az órákat az Anyaszületett program kidolgozója, Hortobágyi Andi tartja
Kinek ajánlott ez az óratípus?
Első sorban azoknak, akik már túl vannak a kezdeti regenerációs időszakon. (Amennyiben korábban nem jártál hozzánk szülés utáni regenerációs programra, az első alkalommal szeretnénk egy rövid állapotfelmérést végezni, hogy biztosan semmi olyat ne csinálj, ami árthat.)
Minden olyan anyukának, nőnek, aki szívesen erősítené core izmait a nőijóga szelíd, megengedő eszközeivel.
Minden héten kedden 9:30-10:30-ig Samadhi Jógastúdió (13. kerület, Dráva utca 17)
Minden héten szerdán 9:00-10:00-ig HelloAnyu (7. kerület, Csányi utca 7)
1 alkalom 3000Ft
5 alkalmas bérlet 12 500 (1 alkalom 2500 Ft, másfél hónapig érvényes)
10 alkalmas bérlet 22 000 (1 alkalom 2200 Ft, 3 hónapig érvényes)
Ha még nem voltál, kérlek jelentkezz telefonon vagy e-mailben (info@anyaszuletett.hu), hogy melyik alkalomra jönnél. Fizetni a helyszínen vagy átutalással lehet. Az órák min. 4, max 10 fővel mennek.